18. ΠΡΟΕΔΡΙΚΟ ΔΙΑΤΑΓΜΑ υπ' αριθ. 445 της 17/18 Οκτ. 1984 (ΦΕΚ Α΄ 160) Κατάτμηση των φιλοσοφικών τμημάτων των Πανεπιστημίων Αθηνών, Θεσσαλονίκης και Ιωαννίνων. Έχοντας υπόψη: 1.Τις διατάξεις: α)των άρθρ. 6 (παρ. 6) και 50 (παρ. 3) του Νόμ. 1268/82 "Για τη δομή και λειτουργία των Ανωτάτων Εκπαιδευτικών Ιδρυμάτων" (ΦΕΚ 87, τ.Α΄), β)του άρθρ. 48 (παρ. 1 εδαφ. γ΄) του Νόμ. 1404/1983 "Δομή και λειτουργία των Τεχνολογικών Εκπαιδευτικών Ιδρυμάτων" (ΦΕΚ 173 τ. Α΄), γ)των άρθρ. 2, 3 και 4 της απόφασης του Πρωθυπουργού και του Υπουργού Εθνικής Παιδείας και Θρησκευμάτων Η.5421/1982 "Ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων" (ΦΕΚ 474 τ. Β΄). 2.Τη γνώμη των συγκλήτων των Πανεπιστημίων: α)Αθηνών (συνεδριάσεις 10.11.1983 και 26.7. 1984). β)Θεσσαλονίκης (συνεδριάσεις: 2427/29.6.1983, 2441/29.2.1984 και 2454/10.8.84) και  γ)Ιωαννίνων (συνεδριάσεις: 518/16.2.1983 και 554/3.4.1984). 3.Τη γνώμη του Εθνικού Συμβουλίου Ανώτατης Παιδείας (συνεδριάσεις: 3/7.10.1983 και 4/12.3. 1984). 4.Το γεγονός ότι η σύγκλητος του Πανεπιστημίου Αθηνών δεν γνωμοδότησε αν και της ζητήθηκε η γνώμη της με το έγγραφο Β1/117/16.2.1984 του Υπουργείου Εθνικής Παιδείας και Θρησκευμάτων για μερικά από τα θέματα που ρυθμίζονται με το παρόν προεδρικό δ/μα, και 5.Τις γνωμοδοτήσεις 310/1984 και 665/1984 του Συμβουλίου της Επικρατείας, με πρόταση του Υπουργικού Συμβουλίου, αποφασίζουμε: Κατάτμηση- Τίτλοι σπουδών Άρθρ.1.-1.Καθένα από τα φιλοσοφικά τμήματα των Πανεπιστημίων Αθηνών, Θεσσαλονίκης και Ιωαννίνων κατατέμνεται στα εξής 3 τμήματα: α)Τμήμα Φιλολογίας β)Τμήμα Ιστορίας και Αρχαιολογίας γ)Τμήμα Φιλοσοφίας, Παιδαγωγικής και Ψυχολογίας. 2.Καθένα από τα νέα τμήματα χορηγεί χωριστό πτυχίο με επί μέρους ειδικεύσεις ως ακολούθως: α)Το τμήμα φιλολογίας χορηγεί ενιαίο πτυχίο φιλολογίας με ειδικεύσεις: ι)στην κλασσική φιλολογία, ιι)στη μεσαιωνική και νεοελληνική φιλολογία και ιιι)στη γλωσσολογία. β)Το τμήμα ιστορίας και αρχαιολογίας χορηγεί ενιαίο πτυχίο ιστορίας και αρχαιολογίας με ειδικεύσεις: ι)στην ιστορία και ιι)στην αρχαιολογία. γ)Το τμήμα φιλοσοφίας, παιδαγωγικής και ψυχολογίας χορηγεί ενιαίο πτυχίο φιλοσοφίας, παιδαγωγικής και ψυχολογίας με ειδικεύσεις: ι)στη φιλοσοφία, ιι)στη παιδαγωγική και ιιι)στη ψυχολογία. 3.Τα νέα τμήματα των Πανεπιστημίων Αθηνών και Θεσσαλονίκης εντάσσονται στις υφιστάμενες φιλοσοφικές σχολές, ενώ του Πανεπιστημίου Ιωαννίνων συγκροτούν Σχολή με την ονομασία "Φιλοσοφική Σχολή του Πανεπιστημίου Ιωαννίνων". Έναρξη λειτουργίας – Ισοτιμία τίτλων σπουδών Άρθρ.9.-1.Η διαδικασία πλήρωσης θέσεων διδακτικού – ερευνητικού προσωπικού που έχουν προκηρυχθεί από τα φιλοσοφικά τμήματα μέχρι τη δημοσίευση του παρόντος, ενεργείται σύμφωνα με τις κείμενες διατάξεις. Αν η εκλογή ή εξέλιξη η προαγωγή ή ένταξη μέλους ΔΕΠ δεν περατωθεί μέχρι το χρόνο που ολοκληρώνεται η διαδικασία κατανομής και ένταξης του προσωπικού στα νέα τμήματα, η περαιτέρω διαδικασία αναστέλλεται. Η γενική συνέλευση της αντίστοιχης φιλοσοφικής σχολής αμέσως μετά την συγκρότησή της, αποφασίζει ποιό από τα νέα τμήματα είναι αρμόδιο σε κάθε περίπτωση. Η διαδικασία συνεχίζεται από το σημείο στο οποίο έχει σταματήσει. 2.Η διαδικασία κρίσεως για όσους εκπονούν διδακτορική διατριβή κατά τη δημοσίευση του παρόντος, ενεργείται σύμφωνα με τις κείμενες διατάξεις. Αν η διαδικασία δεν περατωθεί μέχρι το χρόνο που ολοκληρώνεται η διαδικασία κατανομής και ένταξης του προσωπικού στα νέα τμήματα, η διαδικασία συνεχίζεται στα αντίστοιχα νέα τμήματα με τις ίδιες συγκροτήσεις των τριμελών συμβουλευτικών ή πενταμελών εξεταστικών επιτροπών, σύμφωνα με το άρθρ. 36 του Νόμ. 1268/1982. Για όσους εμπίπτουν στις διατάξεις του άρθρ. 45 (παρ. 7) εξακολουθούν να εφαρμόζονται οι διατάξεις της παραγράφου αυτής. 3.Μετά τη δημοσίευση του παρόντος και μέχρι την αυτοδύναμη λειτουργία των νέων τμημάτων σύμφωνα με το άρθρ. 6 (παρ. 4) του παρόντος αναστέλλεται η προκήρυξη θέσεων ΔΕΠ, ΕΕΠ, ΕΔΤΠ και η πρόσληψη επισκεπτών καθηγητών, ειδικών επιστημόνων και εντεταλμένων επίκουρων καθηγητών από τα φιλοσοφικά τμήματα. 4.Η κατανομή του προσωπικού, των φοιτητών και των μονάδων στα νέα τμήματα καθώς και η εκλογή των οργάνων διοίκησης ολοκληρώνεται μέσα σε 3 μήνες από τη δημοσίευση του παρόντος. 5.Όπου από τις διατάξεις του παρόντος απαιτείται η γνώμη της γενικής συνέλευσης των φιλοσοφικών τμημάτων, η γενική συνέλευση συγκροτείται από το σύνολο των μελών του διδακτικού ερευνητικού προσωπικού και τους κατά το άρθρ. 8 του Νόμ. 1268/82 εκπροσώπους. 6.Η γνώμη των αρμοδίων πανεπιστημιακών οργάνων όπου απαιτείται από τις διατάξεις του παρόντος γνωστοποιείται μέσα σε ένα μήνα από την υποβολή σχετικού ερωτήματος, σύμφωνα με την παρ. 3 του άρθρ. 50 του Νόμ. 1268/1982. 7.Διαδικαστικές και άλλες λεπτομέρειες που προκύπτουν από την κατάτμηση των τμημάτων και δεν προβλέπονται από τις διατάξεις του παρόντος ρυθμίζονται με απόφαση της Συγκλήτου του οικείου Α.Ε.Ι., σύμφωνα με τις διατάξεις του εδαφ. γ της παρ. 1 του άρθρ. 11 του Νόμ. 1268/1982 όπως συμπληρώθηκε με την παρ. 4 του άρθρ. 48 του Νόμ. 1404/1983. 8.Για όσα θέματα δεν ρυθμίζονται ειδικά με το παρόν δ/μα εφαρμόζονται οι διατάξεις του Νομ. 1268/1982 όπως τροποποιήθηκαν και συμπληρώθηκαν μεταγενέστερα. Άρθρ.2.-1.Η εκπαιδευτική λειτουργία των νέων τμημάτων αρχίζει από το ακαδημαϊκό έτος 1984-85, οπότε και εισάγονται πρώτη φορά νέοι φοιτητές. 2.Τα χορηγούμενα, μέχρι την έναρξη λειτουργίας των νέων τμημάτων, πτυχία, από τα υφιστάμενα φιλοσοφικά τμήματα θεωρούνται ως προς κάθε συνέπεια ισότιμα προς τα χορηγούμενα από τα νέα τμήματα. Κατανομή και ένταξη προσωπικού Άρθρ.3.-1.Το διδακτικό – ερευνητικό προσωπικό (ΔΕΠ), οι επιμελητές, οι βοηθοί, οι επιστημονικοί συνεργάτες, το ειδικό εκπαιδευτικό προσωπικό (ΕΕΠ) και το ειδικό διοικητικό – τεχνικό προσωπικό(ΕΔΤΠ) που υπηρετεί κατά τη δημοσίευση του παρόντος στα φιλοσοφικά τμήματα κατανέμεται και εντάσσεται στα νέα τμήματα ή εντάσσεται εφόσον επιτρέπεται από την ισχύουσα νομοθεσία στις αντίστοιχες φιλοσοφικές σχολές, από το ακαδημαϊκό έτος 1984-85 με απόφαση του υπουργού εθνικής παιδείας και θρησκευμάτων μετά από σύμφωνη γνώμη της γενικής συνέλευσης του οικείου φιλοσοφικού τμήματος. 2.Οι επισκέπτες καθηγητές, οι ειδικοί επιστήμονες και οι εντεταλμένοι επίκουροι καθηγητές των οποίων η σύμβαση δεν λήγει μέχρι την έναρξη του ακαδημαϊκού έτους 1984-85, κατανέμονται και εντάσσονται στα νέα τμήματα με απόφαση του υπουργού εθνικής παιδείας και θρησκευμάτων μετά από σύμφωνη γνώμη της γενικής συνέλευσης του οικείου φιλοσοφικού τμήματος. Το προσωπικό αυτό εξακολουθεί να διέπεται από το καθεστώς με το οποίο είχε προσληφθεί μέχρι να λήξη η σύμβασή του. 3.Το διοικητικό προσωπικό που υπηρετεί στις γραμματείες των φιλοσοφικών τμημάτων κατανέμεται με πράξη του πρύτανη του οικείου Α.Ε.Ι. στα νέα τμήματα από το ακαδημαϊκό έτος 1984-1985, μέχρι την αναδιάρθρωση των διοικητικών υπηρεσιών, σύμφωνα με την παρ. 3 του άρθρ. 3 του Νόμ. 1268/1982. (Μετά τη σελ. 636, 06 (α) Σελ. 636,07 Τεύχος Ζ92 – Σελ. 33 Φιλοσοφική Σχολή Ιωαννίνων 31.Η.β.18 Κατάταξη φοιτητών Άρθρ.4.-1.Οι φοιτητές οι οποίοι κατά το ακαδημαϊκό έτος 1983-84 φοιτούν στα φιλοσοφικά τμήματα κατατάσσονται υποχρεωτικά από την έναρξη του ακαδημαϊκού έτους 1984-1985 στα νέα τμήματα ως ακολούθως: α)Όσοι φοιτούν στο πρώτο έτος σπουδών του  φιλοσοφικού τμήματος του Πανεπιστημίου Αθηνών και όσοι φοιτούν στο πρώτο και δεύτερο έτος  σπουδών         των         φιλοσοφικών        τμημάτων των Πανεπιστημίων Θεσσαλονίκης και Ιωαννίνων κατατάσσονται σε ένα από τα τρία νέα τμήματα με απόφαση της γενικής συνέλευσης του οικείου φιλοσοφικού τμήματος μετά από σχετική δήλωση προτίμησης των φοιτητών. Όσοι δεν υποβάλλουν δήλωση κατατάσσονται με απόφαση της γενικής συνέλευσης. β)Όσοι φοιτούν στο δεύτερο έτος σπουδών των φιλοσοφικού τμήματος του Πανεπιστημίου Αθηνών καθώς και όσοι φοιτούν στο τρίτο ή τέταρτο έτος σπουδών ή οφείλουν μαθήματα πτυχίου, όλων των φιλοσοφικών τμημάτων κατατάσσονται με βάση την ειδίκευση που έχουν επιλέξει ως ακολούθως: ι)στο τμήμα φιλολογίας κατατάσσονται όσοι έχουν επιλέξει μία από τις ειδικεύσεις φιλολογικών σπουδών, κλασσικών σπουδών, βυζαντινών και νεοελληνικών σπουδών, μέσων και νέων ελληνικών ή μεσαιωνικών ή νεωτέρων σπουδών, ή γλωσσολογίας, ιι)στο τμήμα ιστορίας και αρχαιολογίας κατατάσσονται όσοι έχουν επιλέξει μία από τις ειδικεύσεις ιστορικών – αρχαιολογικών σπουδών ή ιστορικών σπουδών ή αρχαιολογικών σπουδών ή αρχαιολογίας και τέχνης, ιιι)στο τμήμα φιλοσοφίας, παιδαγωγικής και ψυχολογίας κατατάσσονται όσοι έχουν επιλέξει μία από τις ειδικεύσεις φιλοσοφικών σπουδών, παιδαγωγικών σπουδών ή ψυχολογίας και παιδαγωγικής. 2.α)Οι φοιτητές που κατατάσσονται σε ένα από τα τρία τμήματα, σύμφωνα με την προηγούμενη παράγραφο διατηρούν την εκπαιδευτική τους κατάσταση τόσο σε σχέση με τα υπολειπόμενα έτη ή εξάμηνα σπουδών όσο και σε σχέση με το πρόγραμμα σπουδών. β)Η γενική συνέλευση του αρμόδιου τμήματος ρυθμίζει με απόφασή της οποιοδήποτε πρόβλημα προκύπτει από το ακαδημαϊκό έτος 1984-85 σε σχέση με την εκπαιδευτική κατάσταση των φοιτητών λόγω οποιασδήποτε αλλαγής στο πρόγραμμα σπουδών. Σελ. 636,08 Τεύχος Ζ92 – Σελ. 34 Κατανομή εργαστηρίων και λοιπών μονάδων Άρθρ.5.-1.Τα υφιστάμενα εργαστήρια, σπουδαστήρια, και λοιπές μονάδες των φιλοσοφικών τμημάτων κατανέμονται και εντάσσονται στα νέα τμήματα ή εντάσσονται εφόσον επιτρέπεται από την ισχύουσα νομοθεσία στις αντίστοιχες φιλοσοφικές σχολές από το ακαδημαϊκό έτος 1984-85 με απόφαση του υπουργού εθνικής παιδείας και θρησκευμάτων μετά από σύμφωνη γνώμη της γενικής συνέλευσης του οικείου φιλοσοφικού τμήματος. 2.Με τη διαδικασία της προηγούμενης παραγράφου ρυθμίζονται και τα προγράμματα μεταπτυχιακών σπουδών που λειτουργούν στα φιλοσοφικά τμήματα. Διαδικασία εκλογής και συγκρότησης οργάνων Άρθρ.6.-1.Μετά την ολοκλήρωση της διαδικασίας κατανομής του προσωπικού και κατάταξης των φοιτητών στα νέα τμήματα ο πρόεδρος του οικείου φιλοσοφικού τμήματος συγκαλεί τα κατά την παρ. 4 του άρθρ. 8 του Νόμ. 1268/1982 προβλεπόμενα ειδικά σώματα εκλεκτόρων για την εκλογή των προέδρων των νέων τμημάτων. 2.Μετά την ολοκλήρωση της διαδικασίας εκλογής των προέδρων των νέων τμημάτων ο πρύτανης του οικείου Α.Ε.Ι. κινεί τη διαδικασία της παρ. 4 του άρθρ. 10 του Νόμ. 1268/1982 για την εκλογή κοσμήτορα. 3.Με την έναρξη του ακαδημαϊκού έτους 1984-85 ή σε κάθε περίπτωση μετά την εκλογή προέδρων ή κοσμητόρων συγκαλούνται οι αντίστοιχες γενικές συνελεύσεις και ασκούν τις προβλεπόμενες από το Νόμ. 1268/1982 αρμοδιότητες. 4.Με την ολοκλήρωση των διαδικασιών της προηγούμενης παραγράφου αρχίζει και η αυτοδύναμη λειτουργία των τμημάτων και των σχολών. Σύσταση τομέων – κατανομή προσωπικού Άρθρ.7.-1.Η σύσταση των τομέων στα νέα τμήματα και η κατανομή του προσωπικού και των μονάδων στους τομείς γίνεται σύμφωνα με τις διατάξεις της παρ. 4 του άρθρ. 6 του Νόμ. 1268/1982, όπως συμπληρώθηκε με το εδάφ. στ΄ της παρ. 1 του άρθρ. 48 του Νόμ. 1404/83. 2.Μέχρι τη σύσταση των τομέων και την κατανομή του προσωπικού οι γενικές συνελεύσεις των τμημάτων συνεδριάζουν και αποφασίζουν με την σύνθεση της παρ. 5 του άρθρ. 9 του παρόντος δ/τος. 31.Η.β.18 Φιλοσοφική Σχολή Ιωαννίνων Άρθρ.8.-1.Μόλις ολοκληρωθούν οι διαδικασίες για την αυτοδύναμη λειτουργία των νέων τμημάτων παύει η λειτουργία των φιλοσοφικών τμημάτων οπότε και λήγει η θητεία όλων των οργάνων διοίκησής τους. 2.Η θητεία των οργάνων των νέων τμημάτων αρχίζει να υπολογίζεται με την έναρξη του επόμενου ακαδημαϊκού έτους μετά την εκλογή τους. 3.Το παλαιό αρχείο των φιλοσοφικών τμημάτων μετά την παύση λειτουργίας τους περιέρχεται στις αντίστοιχες φιλοσοφικές σχολές οι οποίες χορηγούν εφεξής τα σχετικά πιστοποιητικά και τις κάθε είδους βεβαιώσεις. Μεταβατικές διατάξεις 